
Perduoti pagal panaudos sutartį viešajai įstaigai Šiaulių krepšinio akademijai „Saulė“ dešimties metų laikotarpiui Šiaulių miesto savivaldybei nuosavybės teise priklausantį ilgalaikį materialųjį turtą – švieslentę su dviem atakos laikrodžiais,.

Šiaulių miesto savivaldybei nuosavybės teise priklausančio ilgalaikio materialiojo turto perdavimą panaudos pagrindais apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“. 
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punkte nustatyta, kad viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais, savivaldybės turtas, savivaldybės tarybos nustatyta tvarka, gali būti perduodamas panaudos pagrindais laikinai neatlygintinai valdyti ir naudotis. Vadovaujantis Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo (toliau – Aprašas), patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ nuostatomis, sprendimą dėl savivaldybės turto perdavimo panaudos pagrindais priima savivaldybės taryba. 
Teikiamu Tarybos sprendimo projektu siūloma viešajai įstaigai Šiaulių krepšinio akademijai „Saulė“ perduoti pagal panaudos sutartį dešimties metų laikotarpiui Šiaulių miesto savivaldybei nuosavybės teise priklausantį ilgalaikį materialųjį turtą – švieslentę su dviem atakos laikrodžiais įstaigos įstatuose nurodytai veiklai vykdyti.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – viešajai įstaigai Šiaulių krepšinio akademijai bus perduotas įstaigos įstatuose nurodytai veiklai vykdyti reikalingas ilgalaikis turtas.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. (0 41) 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

